Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 550/13/4401	Komárno, 29.12.2014
EEČ : 2-30-201-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.11.2013, spisová značka 2 Pv 550/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 09. septembra 2013 v čase okolo 10.00 hod.  v katastri mesta XXXXX na miestnej komunikácii medzi mestom XXXXX a obcou XXXXX po predchádzajúcej vzájomnej dohode s XXXXX nar. XXXXX, potom ako XXXXX odstránil plombu z dverí valníka nákladného motorového vozidla značky RENAULT Premium evidenčného čísla XXXXX, následne spolu s XXXXX otvorili neuzamknuté dvere valníka a z jeho priestoru  odcudzili 9 párov pánskej koženej obuvi značky RIEKER hnedej farby rôznych veľkostí, ktoré veci následne naložili do tam zaparkovaného motorového vozidla značky PEUGEOT 307SW, evidenčného čísla XXXXX, čím spoločnosti XXXXX, so sídlom XXXXX, IČO: XXXXX, v zastúpení XXXXX, nar. XXXXX, trvale bytom XXXXX, spôsobil škodu krádežou vo výške 324,-Eur

Uznesením prokurátora Okresnej prokuratúry XXXXX zo dňa 13.11.2013, spisová značka 2 Pv 550/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry XXXXX uznesením sp. zn. 2 Pv  550/13 - 10 z 13. novembra 2013 rozhodol v zmysle ustanovenia § 216 odsek 1 Trestného poriadku o podmienečnom zastavení trestného stíhania proti obvinenému XXXXX trestne stíhanému pre prečin krádeže v spolupáchateľstve podľa § 20 k § 212 odsek 2 písmeno a) Trestného zákona, pre ktorý mu bolo vznesené obvinenie uznesením povereného príslušníka Policajného zboru Okresného riaditeľstva Policajného zboru,  Odboru poriadkovej polície, Obvodného oddelenia Policajného zboru XXXXX pod sp. zn. ORP-728/KN-KN-2013 z 09. septembra 2013 na tom skutkovom základe, že

- dňa 09. septembra 2013 v čase okolo 10.00 hod.  v katastri mesta XXXXX na miestnej komunikácii medzi mestom XXXXX a obcou XXXXX po predchádzajúcej vzájomnej dohode s XXXXX nar. XXXXX, potom ako XXXXX odstránil plombu z dverí valníka nákladného motorového vozidla značky RENAULT Premium evidenčného čísla XXXXX, následne spolu s XXXXX otvorili neuzamknuté dvere valníka a z jeho priestoru  odcudzili 9 párov pánskej koženej obuvi značky RIEKER hnedej farby rôznych veľkostí, ktoré veci následne naložili do tam zaparkovaného motorového vozidla značky PEUGEOT 307SW, evidenčného čísla XXXXX, čím spoločnosti XXXXX, so sídlom XXXXX, IČO: XXXXX, v zastúpení XXXXX, nar. XXXXX, trvale bytom XXXXX, spôsobil škodu krádežou vo výške 324,-Eur

     	V uznesení o podmienečnom zastavení trestného stíhania bola v zmysle § 216 odsek 2 Trestného poriadku určená obvinenému skúšobná doba na 1 rok, ktorá začala plynúť právoplatnosťou predmetného uznesenia o podmienečnom zastavení trestného stíhania, t. j. dňom 27. novembra 2013 a uplynula dňa 27. novembra 2014. 

     	Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia. 

     	V rámci šetrenia, či obvinený počas skúšobnej doby podmienečného zastavenia trestného stíhania viedol riadny život, bol  zabezpečený odpis z registra trestov, výpis z evidencie priestupkov Okresného úradu  XXXXX, Odboru všeobecnej vnútornej správy, správa z Obvodného oddelenia Policajného zboru XXXXX a bola vyžiadaná aj správa z miesta jeho trvalého bydliska. Z uvedených záznamov vyplýva, že obvinený sa počas skúšobnej doby nedopustil iného trestného činu a priestupkovo postihnutý bol len raz za priestupok spáchaný na úseku dopravy.  

             Z vyššie uvedených skutočností vyplýva, že u obvineného boli splnené zákonné podmienky na vyslovenie, že sa v skúšobnej dobe podmienečného zastavenia trestného stíhania osvedčil.

     	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor